JOANNIS JOHNSTONE, M.D. 


COLLEGII MEDICORUM LONDIN. ET SOCIETATIS . 


REGALIS SOCII, 


ORATIO HARV/EANA, 


MDCCOCXIX. 


WS 


Z2 
Es 
LY 


Ena. 9t T 
zn 





BM —Rqo XM ua à Je 


COLLEGII REGALIS MEDICORUM LONDIN. 
PRJESIDI CLARISSIMO SOCIISQUE ORNATISSIMIS; 
REI MEDIC/E 


CULTORIBUS, PATRONIS, VINDICIBUS, 


HANC ORATIONEM ANNIVERSARIAM 


HABITAM 


EX HARVZEI INSTITUTO 


In eorum Commemorationem qui suá in hoc Collegium Beneficientià claruerunt; 


DIE XVIII OCTOBRIS MDCCCXIX 
EA QUA PAR EST OBSERVANTIA 


L. MM. D.D. 


JOANNES JOHNSTONE. 


Sr Medicina ipsa, hoc in loco, suam agere 
causam potuisset,* neutiquam ea nostram in di- 
cendo diligentiam requireret. Suáà enim sponte, 
et suo more ac modo, alumnos qui de ipsáà optime 
meruissent, copiose atque ornaté collaudaret. At 
vero, cüm id fieri posse rerum humanarum condi- 
tio non patiatur, pio et solenni more, ex Harvzi 
instituto, hodie convenimus. Id quippe officii 


* Poggii oratio in funere Nycholai Nicoli. 

nostri potissimum est consilium, ut quae majoribus 
nostris aut sapientissimé fuerint inventa, aut 
fausté aut prosperé ad salutem hominum conser- 
vandam comprobata, in memoriam revocemus. 

De antique medicinz historià, et medicorum 
praemiis antiquorum, non est cur in hoc consessu 
accuraté aut effusé disseram. Legimus profecto 
apud ZEgyptios, reges aliquot inter ZEsculapii 
filios esse annumeratos. Ecquis autem vestrüm 
ignorat, honores Hippocrati publicé habitos apud 
Grecos, atque adeo quotidianum ei victum in 
Prytaneo esse concessum ? Uná id quidem mente, 
unáque voce, nosmetipsi confitemur verissimum 
esse, quod de Hippocrate scripsit Galenus, 67; 
pio-ros lavrpos ka QiAocoQos. 

Diu multümque apud Grzcos floruit medicina. 
Romanorum autem in re militari occupatio, parum 
illis otii ad scientias excolendas, multos per annos 
relinquebat. Postea, Domini terrarum facti, ad - 
artes humaniores operam suam conferebant, et 
medicinz Professores civitate identidem donabant. 
Nec vero inter nostrates defuit vir, * cum ingenio 
et doctriná, tum dignitate insignis, qui Virgilium 
crederet Antonium Musam in oculis habuisse, cüm 
Iopam in ZEneide suà pulcherrimis przconiis ex- 
ornaret. "lestimonia. autem hujuscemodi missa 
faciamus; neque enim falsa aut inanis esse potest 
ea fama, quam omnes fere gentes, et omnes 





* Atterbury, Diss. on /Eneid. 

hominum ordines medicis esse debitam consen- 
serint. | 

Scholá que Alexandrie diu viguerat, tandem 
aliquando vi armorum .deletà, medicina inter 
Aràbas fere solos sedem habuit. Atqui ex epis- 
toláà Renaudoti ad Dacerium conscriptà, liquido 
patet illum nimium tribuisse litteris orientalibus, 
quisquis spopondisset illas conferre aliquid. posse 
ad Hippocratis interpretationem: .Honàinum fere 
solum esse interpretem, e quo Arabes quicquid 
preclari haberent, in re medicà hausissent, et a 
seculo usque decimo quinto, cüm Scriptores 
Graci et Latini in suá quisque linguá evolvi coe- 
pissent, vix unum et alterum inter doctos reper- 
tum esse, qui Hippocratis, Galeni, Dioscoridis 
versiones ineptas, ex Arabicis factas, adire volu- 
isset. 

Si conjecturam facere liceat de veteri nostratium 
mediciná, verisimile est, hanc artem eandem quam 
cztere, fortunam iniquam illam et calamitosam 
esse expertam. Gens utique Vandalorum impia at- 
que horrida urbes invaserat, et quicquid esset vel 
Philosophize, vel Litterarum humaniorum, eftrz- 
nate violentize impetu oppresserat. Ferunt tamen, 
hisce in tenebris, tenues hic illic medicz artis 
igniculos posse reperiri. Rosa nimirum Anglica 
Joannis de Gadesden, Mertonensis, Rosa Gallica 
et Margarita pretiosa. Symphoriani Champerii, 
summo honore dignabantur. Suam tamen laudem, 
his paullo vetustior, schola Salernitana meritó sibi 
vindicat. 

Quod ad Patriam nostram attinet, non dissi- 
mulandum est, per multa retro szcula, artem 
hancce nostram penitus exulasse, aut in monacho- 
rum claustris delituisse. ^ Magnam istam, quae 
ubique dominabatur, ecclesize potentiam, nemo est 
qui nesciat! Inde factum est, ut ex arbitrio Épis- 
copi Londinensis et Ecclesie Divi Pauli Decani, 
penderent privilegia, quibus omnes qui Londini 
medicinam facerent, tenerentur. Ceteri item Epis- 
copi, suá quisque in Dicecesi eandem habebant 
jurisdictionem ; ita ut, qui ad spinosa et exilia 
TTheologiz et Dialectices studia seduló incubuis- 
sent, penes eos de salute vitáque civium, obscurá 
spe, et cc&ecà expectatione, decernendi esset potes- 
tas. Alia, interea, et quidem graviora medicinz 
studiis fuerunt impedimento. Alii enim quibus 
cordi nummos undecunque conradere, id unicé. 
agebant, ut machinz, fallaciae, preestigize suze, rudi 
et indocto popello perplacerent: aliis farrago 
multiplex hypothesium in deliciis fuit. ^ His 
igitur de causis fieri non potuit, quin manca et 
imperfecta esset rei medicse disciplina. Tam 
mirum in modum grassabatur empiricorum auda- 
cia, tam crassa fuit in quà versabantur morborum 
ignorantia, tanta fuit per urbes oppida et agros 
senum juvenum et puerorum eegrotantium strages, 
ut stupore et metu Aula Regia Senatusque percel- 
lerentur. Eo demum res rediit, ut omnes qui inter 
Academicos vel Oxonii vel Cantabrigize. nomen 
suum haud professi essent, leges interminarentur, 
ne zgros sibi sanandos susciperent. 

Hasce inter tenebras, lux fausté atque ex inspe- 
rató majoribus nostris affulsit. Linacrus enim, rne- 
dicorum facile princeps, dignus judicabatur qui 
regie domus sanitati praeesset. Diu evanuerat, uti 
probé novit, fega GíBAos in quà regule erant prz- 
scripte, quibus ZEgyptiorum medici in morbis cu- 
randis tenebantur. Regia illa bibliotheca, quz 
Alexandrie quondam inclaruerat, acerbissimo in- 
cendio conflagraverat. 

Scientias tantum non ad internecionem scat 
rant Saracenorum amentia et furor. Grave servitu- 
tis jugum Graecos opprimebat, et unà cum libertate, 
quicquid utile aut pulchrum aut honestum doctri- 
na secum afferat, oblivione erat prorsus obrutum. 
Tenebricosum igitur Linacroinstruendum erat iter. 
Sperans tamen relliquias medicine in Latio perfu- 
gium quoddam invenisse, illucse contulit. Romse et 
Florentia doctissimorum virorum consuetudine fa- 
miliariter usus est. Insigni apud Laurentium de Me- 
dicisgratiá valuit. Redux, etoptimorum amicitiam 
et Principis favorem conciliabat. Illiberaleautem 
et inhonestum cüm existimaret, sibi soli vivere, 
nihil prius aut antiquius habuit, quàm ut gratiz, 
quà apud duos Reges pollebat, in artis suze. com- 
modum atque ornamentum, fructus redundaret. 
Duce igitur et auspice Linacro, Collegii nostri 
jacta sunt fundamenta. Probé is quidem intel- 
lexit, quid commune quoddam vinculum studio- 
rum, in excitandà hominum industriá, et in inge- 
niis acuendis efficere soleat. Instituto huic suo ne 

dignitas deesset, privilegiis socitatem nostram. or- 
navit. Multos per annos Preesulis officio functus 
est, aedesque suas testamento legavit. Preelectiones 
item Oxonii duas, Cantabrigiz:: unam, stipendiis 
locupletavit. "Voluit nimirum, haec quasi przsidia 
esse collegii, quod se vivo, etsuam opem przbente, 
amplam posset segetem glorie et utilitatis, medi- 
cinz suppeditare. "Voluit easdem certa quadam 
esse testimonia, unicam se velle ad medicam artem 
exercendam, per Academias muniri viam. Laina- 
crum et ingenii viribus et literarum peritiáàmagnam 
sibi famam comparásse, neminem fallit, qui poli- 
tiorem doctrinam primoribus tantum labris deli- 
baverit. At medici necesse est pio gratoque animo 
secum reputent, primum inter Anglos fuisse Lina- 
crum, quia, multiplici eruditione eruditus, ad mor- 
bos sanandos se contulerit, primum qui familize 
nostre stabilem. sedem comparaverit, primum qui 
legibus, consiliüs, et donis sapienter munificéque 
effecerit, ut inter artem nostram et doctrinz, atque 
humanitatis studia, arctissimum consortium inter- 
cederet. 

Nullus equidem dubito, quin omnes, qui in Fun- 
datorum nostrorum alvo primas Linacro deferunt, 
Caium debere in secundis consistere, agnituri sint. 
Mira quaedam suavitas et delectatio, animos nostros, 
necesse est, deliniat, quoties similitudinem, quz 
Caio fuit cum Linacro, contemplamur. Peregrinas 
enim regiones uterque eorum invisit. Viris qui in 
Italià, omnium magnarum rerum atque artium 

scientiam consecuti erant, vel monitoribus vel 
sociis uterque usus est. Litteras humaniores uter- 
que in patriam indoctam atque agrestem intulit; 
parfuitutrique visingenii—idemstudiorum tenor— 
idem apud illustrissimos principes favor—eadem 
erga rem medicam benevolentia. Quod Linacrus 
olim bonis avibus fundaverat collegium, idem 
ilud multis emolumentis Caius amplificavit. 
Praesidis officium, quo magná cum laude Linacrus 
antea functus erat, Caius pari sapientiá, et pari in 
suos studio et amore, gerere non dedignatus est. 
At ne illud quidem silentio pretereundum est, 
quod collegii a Gonvillio fundati annales, lucido 
ordine et purissimo sermone digessit, quod reditus 
ejusdem liberalissimé auxit, quod nomen suum 
posteris laudandum ita reliquit, ut Gonvillii fa- 
mam ab oblivione vindicaret. Hippocratem fe- 
runt pestem qua Athenis szsviebat operá suá 
profligásse. At sequo jure Caius de se gloriari 
potuit, quod iügo-zwperóv istum epidemicum, late 
longéque grassantem, animo ad pericula prospi- 
cienda et propulsanda sagaci refrzenavit. 

Vivente adhuc Caio, Caldwallus faustis sub pe- 
netralibus, Oxoni innutritus, societati nostrse 
sodalem se adjunxit. Lumleium, ut in ea ornanda 
sibi adjutor esset, studiosé et enixé persuasit. 
Prelectionem Chirurgicam in Collegio nostro in- 
stituit, e quá tanquam ex fonte quodam abscon- 
dito leniter fluente, primüm scientiz rivulos con- 
sectatus est Harvaeus. Quoties autem de Caldwallo 

loquimur, dignum memoratu est, medicum huncce 
egregium, DBaconi scriptis Jam incognitis, prin- 
cipium illud inductionis, ut aiunt, in re Anato- 
micá, suo marte arripuisse. 

Jure ni fallor, eo nomine Mertonenses mei lze- 
tantur, quod e Collegii sui gremio profectus, acu- 
men et industriam suam Anatomiz explicanda ad- 
hibuit Guístonus. Graecé is quidem et Latiné eru- 
ditus fuit. In scriptis Galeni atque Aristotelis 
interpretandis, diligentissimé operam navavit. 
Alüs autem ut ad pleniorem Anatomiz scientiam 
via minus inculta, et frondibus atque virgultis 
minus interclusa pateret, ad Prelectionem Patho- 
logicam constituendam, plurimum et laboris et 
pecunie insumpsit. 

Ad -Harveum se tandem aliquando oratio mea 
convertit. Szeculo suo ut moris erat, Paduam is 
adivit, quà in urbe scientiv€ tum temporis flore- 
bant. Quicquid a Medicis, quorum fama maximé 
eminebat, edisci potuit, penitus perspectum et 
conditum habuit. Rem autem Anatomicam, quae 
in cunabulis antea delituerat, ipse sensibus et ex- 
perientià petendam sibi arbitratus est. 

Magnam certé admirationem id habet, quod usus 
cordis,et vehemens per totum corpus sanguinis mo- 
tus, divinum Platonis ingenium haud omnino fuge- 
rat, ut vero hseserat ipso in limine, nec legum 
quas nature sequitur, nec volam nec vestigium in- 
venit. Galenum porro, cüm arteriarum venarumque 
dyocToj.oceis, et cursum quo sanguis ab arteriis in 

venas transmittitur, quod in se fuit, describeret, 
sunt qui putent depinxisse circuitum o0 zepice- 
pop.évos a'Qoüpdis aipros. Longo autem intervallo 
ab Harvai doctrinà, Galeni sententiam distare, 
nemo est qui negaverit. De circuitu quodam 
sanguinis per pulmones, Michael Servetus qui- 
dem signa quzdam veritatis imperfecta adumbra- 
vit. Avidé hec arripuit Realdus Columbus, et a 
se primüm reperta Jactitavit. l'alsis horum aut 
certé obscuris opinionibus pauculas quasdam ap- 
pendiculas jejun? et exiliter Andreas Czsalpinus 
addiderat. Res tamen diu fluctuabat, nec, qui 
arte et viá eam tractáret, unus et alter repertus 
est. Nullum igitur Harveus cüm haberet nec 
7póüpouo) nec cuvepyov, ad naturam investigandam 
se accinxit. Hac autem duce, cauté et pedeten- 
tim in penetralia veri abditissima viam sibi aperuit. 
Cultro armatus anatomico, et suá cum industriá 
tum sollertià fretus, sanguinem comperit per arte- 
riarum ductus, vel minimas corporis partes irri- 
gare. Quod cüm factum sit, per alios canales ad 
cor, € quo primüm effluxerit, referri. Harvei 
hoc invento, nihil ad medendum utilius esse po- 
tuit, nihil ad laudandum uberius.  Profectó ex- 
perimentis suis et praeceptis, medicus ille egre- 
gius, posteris tanquam filum quoddam dedit, quo 
per caeca et flexuosa itinera ad morbos qui se 
maximé occultaut, et humanum corpus sensim at- 
terunt, detegendos atque levandos ducerentur. 
Facem preterea humano generi ad hanc gravissi- 

mam sententiam pretulit, vitam ipsam quá frui- 
mur non nisi sanguinis quendam fluxum esse in 
orbem acti, cujus utique motum quicquid detur- 
baverit, morbum afferre,——quicquid plané impedi- 
erit, ad exitium zgrotantem perducere. Locum 
huncce cüm aspicimus, suavissimam habemus re- 
cordationem, intra parietes hosce, Harvaeum Prsesi- 
dis functum esse officio: scienti;:? eum suze hic 
amplissimos thesauros ssepe et sepius inter docen- 
dum  deprompsisse—juvenum qui aderant fre- 
quentiam ad studium medicine praeceptis et mo- 
nitis excitásse; laudibus et praemiis allexisse ipsos 
etiam senes, ut doctiores discederent effecisse, et 
quid Solon de se ipso preedicavit, ** quotidie ad- 
discentes consenescerent." 

Inter alias Harvzei virtutes, minimé pretereun- 
dum est, misericordià illum et humanitate impri- 
mis fuisse przeditum. A Celso is quidem acceperat, 
** placuisse illis qui rationalem medicinam profite- 
rentur optime ab Herophilo et Erasistrato factum 
esse, cüm nocentes homines a regibus in carcere 
acceptos, vivosinciderent." At vero melius a Celsi 
partibus stetisset, qui etsi mortuorum cadavera dis- 
secare discentibus necessarium esse agnoverat, vi- 
vorum corpora incidere, et supervacuum quiddam 
et crudele esse statuit. In animalibus etiam disse- 
candis Harvaeo lenitas sua haudquaquam defuit, 
nec dubitandum est quin ei res tetra, misera, detes- 
tabilis videretur mos iste pervulgatus quorundam 
homuncionum, qui ut sollertiam suam ostentent, 

canes, feles, mures, ranas, cuniculos, atque etiam 
pisciculos, diutinis et acerrimis doloribus discru- 
ciant. Enimvero haud scio, an in istos -Lanios 
meritó cadat, perpetuum illud notumque de mori- 
turis Caligule preceptum, *' ita feri, ut se mori 
sentiant." * 

Neminem ego vestrüm ignorare arbitror Syl- 
vium Anatomize Professorem hominem sermone 
olim celebratum fuisse, et in sepulchro ejus hosce 
versiculos esse inscriptos: 


* Quem certà methodo medicis de rebus agentem, 
** Assidue in ludo, totius principe terrz, 
* Mille acri assidue spectabant lumina visu." 4 


Cüm ventitantibus ad eum ex omni Europá 
discipulis multam argenti vim in loculos depos- 
suisset, magnas inter opes, eum qui inopem 
deceret victum, eas vestes, id domicilium elegit, 
ita ut famam ejus vivi mortuique fcedissima 
inquinárit avaritia. "Vesalium porro discipulum 
suum eximium, ut benevolentiáà amplexaretur 
tantum abfuit, ut eum maledicé contumeliosé- 
que Vesanum appellaret. | At Harvai nostri 
longe alia mens fuit, aliique mores. Siquos audi- 
tores ad discendum minus habiles videret, candidé 
eos et blandé admonebat, ne diligentià multüm 
proficiendi spem abjicerent. In quibus autem 
splendidior quzdam significatio ingenii eluxisset, 





* Suetonius in vità Caligula, $ 30. 
1 Renatus Moreau in vità Sylvii. Bayle Dict. 

eos preceptis atque iteratis laudibus incitabat, ut 
in studio semper cognoscendi aliquid quod utile 
et honestum esset, animum suum defigerent, et 
vires suas omnino omnes excuterent. Experien- 
tiàis quidem suá exploratum habuit, quàm vera 
sit veterum philosophorum opinio, ** fructum in- 
genii, virtutis, et omnis prsestantiee. tum maxime 
capi, cüm in proximos conferatur. ^ Harveus 
autem nonne medicos in propinquorum loco 
duxit? Nonne Collegio huic nostro pecuniam 
satis amplam testamento reliquit? Nonne Bibli- 
othecam, suis impensis comparatam, in zequalium 
suorum et posterorum usum dono dedit? So- 
lennem hunc diem idem ille, eàdem in medicos be- 
nevolentiá, instituit. Quoniam parvá in pecuniá 
homines sepe inspiciuntur quàm sint sordidi, ne 
oratorem quidem suum passus est premio carere. 
Suo etiam sumptu fieri jussit accubitionem illam 
amicorum, quae, ut Ciceroni visum est, ** a Romanis 
nominabatur convivium, melius quàm a Grzcis, qui 
hoc idem tum compotationem,tum concoenationem 
vocássent." Non Siculas ille dapes, que Regibus 
conveniunt, nec coenam quze Asotis cordi est dubi- 
am, medicis suis apponi Jussit. Id enim ei consilium 
fuit, ut colloquio fruerentur libero, jucundo, ho- 
nesto—ut quicquid in pectore singulis de arte suá 
clausum esset, id in linguá promptum haberent—ut 
vineta caderent sua — ut alios si quá in re, ut in 
morbis sit, paululum lapsi essent, peramanter per- 
que officiosé corrigerent, et in dignitate artis suz 

tuendà idem ommes vellent, atque idem nollent. 
Absit igitur verbis meis invidia, si, salvo pietatis 
jure, dicere ausim Harvzeum, quodammodo Re- 
demptoris sui memorem, voluisse hanc suorum dis- 
cipulorum quasi tesseram fore, và QiAeiv à2vjAovs. 

Magná necesse est voluptate animi nostri per- 
fundantur, cüm ad gradus quibus ars Anatomica 
fere ad summum evecta sit, intelligenter et attenté 
respicimus. Cultrum illum medicum, ut primus. 
tractaret, Caio contigit — manibus deinde Cald- 
walli et Gulstoni creditus est — Harvsaeo tandem 
commissus, viam, que ad Nature consilia investi- 
ganda recté ducit, tutissimam latissimamque ape- 
ruit. Enimvero illi medici, ut cum Lucretio * 
loquar, Lampada veritatis suo quisque successori 
tradidere. 

Theoriam de sanguinis circuitu generalem, om- 
nibus fere numeris absolutam, et perfectam, medi- 
tando extudit Harvzus. At non dissimulandum 
est, magnum Scientize cumulum ad celeberrimum 
ejus inventum postea accessisse. Jecoris quz 
potissimüm sint officia, et quo modo bilis splen- 
dida separanda sit, accuraté nos edocuit Gisso- 
Wills». o4 

Nunquam a nobis, nisi amicé et honorificé, nomi- 
nandi sunt Lowerus et IVWillisius; hic, qui interio- 
rem cerebri structuram dilucidé exposuerit, ner- 
vorum fila penitus ab intimo ortu repetiverit, et 





* "Kt, quasi cursores, vitai lampada tradunt, — Lib, ii, v. 78. 

diverticula eorum flexionesque per totum corpus 
sedulo exploraverit ; ille, qui admirabilem cordis 
fabricam, et vim illam e quá vita pendet muscu- 
larem sollertissimé descripserit. 

Dictu difficile est, quantum Zamei et doctrine 
et munificenti; debeamus; sedes quippe nostras, 
sub hastá infelici positas, lubentissimé redemit. 
Nosocomia amplissimis stipendiis ditavit. Coena. 
culum, eá quae omnem ejus vitam ornaverat muni- 
ficentiá, instruxit ; predia deinque amoena et fruc- 
tuosa, Collegio, quod vivus pene ab interitu vindi- 
caverat, moriens legavit. 

Ne in laudibus Sydenhami persequendis multus 
essem, oratorum qui me antecesserunt plurima et 
praeclara effecerunt preconia. Quis autem mente 
tam inhumaná unquam fuit, ut cüm viri illius. 
celeberrimi scripta lectitaret, ipsum scriptorem 
non affari, atque etiam appetere videretur? Quid 
de zegrotantibus ipse. aut sentiret, aut prorsus ig- 
noraret, non angusté aut exiliter, sed oratione in 
quá inest sine fuco veritatis color, enarrat. Etsi 
res vel maximas summá animi ratione comprehen- 
deret, ne minimas quidem prztermittendas esse 
existimabat. Pari candore animi, parique modes- 
tià, quee male, quae bene sibi cesserint, in: con- 
spectu nostro ponit. Nihil erat, cur diligentiz, 
fidei, sagacitatis, ulli aut veterum aut recentiorum 
medicorum, palmam deferret. — At fama ejus, diu- 
turnitate ideo non evanescet, quod nemo esset illo 
neque integrior, neque sanctior; nemo dignior, 

quem et amore simul et reverentiá prosequamur ; 
nemo quem medici omnium gentium atque omni- 
um seculorum, non modo ad laudandum ornaté, 
sed diligentissimé imitandum, cum fructu majore 
sibi proponere potuerint. | 

De JFhartono, Mortono, et aliis bene multis, qui 
olim audiebant* viri Anatomizet Medicinze periti, 
ssepe oratores vestri, hoc solenni die, justos honores 
persolverunt. Ne autem vocis mez bona pars 
omnino desideretur, faciem illis dico fuisse non 
omnibus unam, nec tamen ita diversam, sed qua- 
lem decuisset esse hominum, qui esse ex eodem 
genere nati, ad Harvzum respexissent, tanquam 
sanguinis sui ultimum auctorem. 

Multüm diuque in optimorum civium flore 
Radclivius versabatur. Rerum quas natura in 
profundo abdiderat, ignorantiam suam minimé 
dissimulavit. In prajudicatas hominum opiniones, 
et magistrorum verba clarissimorum, sine ullo 
discrimine jurare, indignum se statuit. Medico- 
rum quorundam inter se disputantium, perver- 
sam et prseposteram sapientiam aspernatus est. 
Scientias is quidem, ut perhibent, fere omnes 
qui apud medicos in honore esse solent et debent, 
ne ad limen quidem salutaverat ; quod autem alii 
plurimis doctrine instrumentis adjuti vix asse- 
cuti sunt, id Radclivius vi acuminis sui propriá 
efficere potuit. Hinc ad naturam observandam 





* Sic recte vivis, securus esse quod audis. 
T Tu sanguinis ultimus auctor.—Virg, 

totum se contulit. Siquá ex parte eam langues- 
centem videret, cauté et leniter reficiebat—si 
nimiá eam cibi copiá laborare, aut in przcipiti 
stare a febrium sstu, omnis in eo erat, ut, nullá 
morá interpositá, morbi violentiam reprimeret. 
Pusili autem et illiberalis animi esse statuebat, 
literas humaniores, quas ipse haud excoluisset, 
contemnere, et pro nihilo ducere. Hac de causá 
Bibliothecam  extruendam curavit splendore et 
magnificentiá plané regiam, nec nisi cum sedibus 
musarum sacris interituram.  Át aliam, ni fallor, 
Radclivii nomen commendationem ad gloriam 
habet, siquidem molem illam in coelum assurgen- 
tem, quam uberius rei literarie subsidium, et per- 
petuum artis sue ornamentum, medicus esse 
voluit, orator Lewisius * qui medicinam faciebat 
summá verborum elegantiá commemoravit. 
Proximum a Radclivio locum, ne Radclivio 
quidem ipso repugnante, suffragia nostra /Meadio 
jamdiu concesserunt. Quot ille cum morbis, et 
precipué iis qui ex venenis et peripneumonico 
et hydropico genere sunt, conflictatus est, et victo- 
riam sibi gloriosam consecutus? Quali diligentiá 
ad artes fere omnes ingenuas incubuit? Quanto 
pretio quicquid in nummis antiquis, quicquid in 
imaginibus, cüm liquidis coloribus, tum e saxo 
factis, quicquid in libris manuscriptum exquisitum 
fuit, per omnem fere Europam perscrutandum 
esse jussit, et in keip^ía sua reposuit? Quot viris 





* Oratio * on opening Radcliffe Library." 

a doctrináà ornatis, et amicis, et convictoribus usus 
est? Quantam denique expectationem sui, et in 
se favorem apud Radclivium, acerrimum illum 
quidem, sed squissimum ingenii judicem, excita- 
vit? Bonum Latinitatis auctorem fuisse Meadium, 
nemo est, qui prafracté negaverit. Sed in patrio 
ejus sermone naturalis quidem inest non fucatus 
nitor, ut illum in societate hominum, qui ad sum- 
mam amplitudinem pervenissent, liberaliterque 
educati essent, familiarissimé versatum fuisse, 
liquidó pateat. ! 
Prob? scimus in Zreindo omnia praeclara ex- 
titisse, cüm ad eximiam ejus naturam Scientic 
conformatio accesserit. Grecis in literis quantum 
profecisset, commentarii ejus in Hippocratem, et 
egregiz emendationes, fidem faciunt. Qui Latine 
sciant, in oratione ejus Harvseaná, in Emmenolo- 
già, et Medicine historià, solidam et expressam 
doctrine effigiem admirandam esse przdicant. 
Chemie leges accuraté concinnavit, et magná 
perspicuitate argumentorum exposuit, quo demum 
modo ea, cum arte medicà, ad salutem hominum 
conservandam, amicé conspirare possit. Scire 
autem suum cüm nihili estimaret, nisi idem alii 
scirent, sententias é penu locupletissimo aperté 
libenterque exprompsit. Eo autem nomine, audi- 
tores, unicé nobis gratulandum est, quod jura 
nostra, sarta tecta integraque, esse voluit—quod 
privilegia nostra amplificavit, et majoribus nostris 
ei faventibus legem tulit, quá cautum est, ne cu! 

sedes hic loci pateret, nisi in Academiis nostris 
optimis artibus vacásset. 

De exquisitá et reconditá Laurentii doctrinà 
qui& opinio vestra fuerit, tum demum extra om- 
nem dubii aleam posuistis, cum, vestro omnium 
consensu, vita Harvai ad scribendum ei commen- 
data et concredita est. Nec vero spes quz animos 
vestros tenuit de eruditione ejus et ingenio, ullá 
ex parte vos fefellit. 'lanta est enim in Harvzei 
virtutibus et inventis depingendis rerum évapyeía, 
tam incorrupta sermonis integritas, tam numerose 
cadens circuitus continuatioque verborum, ut, inter 
legendum, Laurentius pene solus Latiné scribere 
videatur. Haud mediocrem fructum afferre pos- 
sunt przclarz ejus de cerebro lectiones, quibus in 
conficiendis simplicem illam Celsi orationem, tan- 
quam pulcherrimum in dicendo exemplar, sibi 
proposuit. JDisputationem de Hydrope medicam, 
studiorum Laurentii primitias fuisse crediderim. 
Multa de rationali mediciná, de empiricá, deque 
partibus in quas rationales abiissent diversis, acuté 
eleganterque praefatus, ** Harveum, Entium, et 
** Hamaeum, medicos seculi sui celeberrimos, atque 
* familiaritate inter se conjunctissimos, quasi lo- 
* quentes induxit ;" ita ut Entius et Hamzseus ro- 
gandi, Harveus respondendi partes susciperent. 
Quicquid de causis, signis, differentiis, et curatio- 
nibus Anasarce, Ascitis, et Tympanitis, a Lauren- 
tio scriptum est, sagacitatem illius in observandis 
et. depingendis morborum naturis magnam fuisse 

satis superque evincit. Saepenumero equidem do- 
lui, opus illud egregium é conspectu medicorum 
pene evanuisse, vix enim unum et alterum novi 
qui id oculis usurpásset. XNz, de civibus suis, et 
Laurentii fautoribus bene meruerit, quisquis illud 
denuo imprimendum curaverit! Quod autem de 
Nicholsii opinionibus et scriptis magnà industrià 
ad umbilicum perduxit opus, Laurentium et Ana- 
tomiz et naturalis quae dicitur Philosophis princi- 
piis penitus imbutum fuisse, insigni perpetuoque 
est indicio, 

Quis est vestrüm auditores, qui non cari- 
tate aliquà et benevolentià Bakeri, quem nun- 
quam viderit, memoriam usurpet? At enim cum 
nonnullis vestrüm optimé actum est, quód vultum 
habitumque hominis intueri vobis contigerit. 
Equidem tantam ego meam infantiam esse confi- 
teor, ut ne adumbrare quidem possim, aut insig- 
nia et lumina, quibus orationem suam variavit, 
aut sonantia ejus verba, et clausulas summo arti- 
ficio orbem suum conficientes. Quód si et mul- 
tis et eruditis ejus sociis credendum est, Bakerus 
non modo in civium oculis virum se prestitit mag- 
num, sed intus domique nunquam non fuit suo- 
rum amantissimus, et a suis, ut qui maxime dili- 
gendus. Quantis porro studiis juvenum, senectus 
ejus stipata est ? Qualis in eo inerat morum comi- 
tas? Quanta rerum ad medicinam pertinentium 
cognitio? Qus in scriptorum Graecorum et 
Romanorum sententiüs atque verbis recordan- 

dis, facilitas? Qui, in recitandis, ardor mentis? 
Quod, in explicandis, ingenii acumen ? 

Equidem Bakerum, Freindum, Laurentium, at- 
que alios ingenti literarum humanarum amore per- 
culsos fuisse, lzeté confidenterque dixi. At ne quis 
vitio nobis vertat, quód scripta quz Atheniensium 
aures teretes et religios: olim comprobárunt, ad 
nostras cum suavitate affluunt et illabuntur—quoód 
historicorum, poetarum, et oratorum veterum rel- 
liquias nocturnà manu versamus et diurná—quód 
criticorum okpiBeía kol cyyivoic insignium opera, 
uti a Jurino et Musgravio factitatum est, nonnun- 
quam legimus—quód studia hujuscemodi, cüm ne- 
gotiis non impedimento sint, otium suppeditant, 
quód utile dulci admiscent, quód animis nostris 
solicitudine oppressis, aut tzedio languescentibus, 
solatium  prebent—quód mores nostros sensim 
emolliunt, et scriptis etiam nostris, exquisitarum 
sententiarum copiam, et numerosam quandam 
verborum concinnitatem, affundunt. Enimvero de 
hisce doctrinis diciid potest, quod a Celso* lucu- 
lenté dictum fuit de nature rerum contemplatione, 
eas nimirum, ** quamvis non faciant medicum,apti- 
orem tamen mediciuz reddere profectum." 

Tales cüm fructus literze humaniores secum affe- 
rant, ecquis vestrüm est, qui risum tenere possit, 
quoties in Catonis ad filium scribentis, stomachosa 
hec et submorosa in artem nostram convicia incide- 





* In Pref. Plinii Nat. Hist. lib. xxix. 

rit: * Dicam de istis Grecis," inquit, ** quid Athe- 
nis exquisitum habeam, quandocunque ista gens 
suas literas, omnia corrumpet, tum etiam magis, si 
medicos suos huc mittat." At enim Catonem ipsum 
in hac causá confitentem habemus reum. Nimirum 
ut Cicero nobis auctor est, laudat ille Solonem, 
* qui se quotidie aliquid addiscentem senem fieri 
dixisset, idque a seipso factum gloriabatur, qui 
non modo Grzecas literas senex didicisset, sed 
quasi diuturnam sitim explere cupiens, in iis ela- 
borásset." De Sen. 

Quod ad medicinam ipsam attinet Plinius 
bene nos monet, damnatam esse a Catone, non 
rem utilissimam, sed artem nimis questuosam; 
commentarium porro eum scripsisse, quo filio et 
servis familiaribus mederetur; ipso denique sua- 
sore, cüm Greci Italiá pellerentur, exceptos esse 
medicos. 

Pio necesse est gratoque animo ZZeberdeni mul- 
tas et eximias virtutes collaudemus. Nunquam 
is sibi incessum aut vultum finxit, quo gravior vi- 
deretur. Nunquam quod habuit e doctrinis, qua- 
rum maxime studiosus fuit, ad popellum captan- 
dum, in aperto et propatulo collocavit. &Grecé et 
Latiné scire, jam inde ab adolescentiá, enixé stu- 
duit. Cum Cantabrigiensibus igitur suis, Mid- 
dletono, Jortino, Marklando, Batemanno, Tayloro, 
Bakero, Batteo, Askeuo, Tunstallo, Rossio, et 
Fostero, summa ei familiaritas semper fuit. Medi- 
cinam per multos annos ita exercuit, ut nemo 

unquam in eo vel prudentiam, vel industriam, vel 
fidem desideraverit. In libro autem qui incudi 
ab ipso sepe redditus erat, et post mortem, uti ipse 
jusserat, prelo commissus est, animus senis tan- 
quam in pictá tabellà clarissime plenissiméque ante 
oculos legentium positus est. Non est cur dissi- 
mulem, szpiusculé mihi opus illud legenti, in men- 
tem venisse Hippocratis, cujus quidem verba haud 
inepte ei preefigi potuerint, roüroy vy iqrpiv ia xóposg 
€z0uvéowpaa 70y G'kpot aptproyrà, vo 06 àkpi[es o2oyá- 
kie éo Ti koriüeiy, — Abditis de causis minimé soli- 
citus, in iis quee minus difficiles habent explicatus 
observandis, nullum non studium impendit.  Ali- 
orum salute, et aliorum interitu doctior factus, 
perniciosa medicamenta a salutaribus discrevit. 
Quod proximum vero aut etiam verisimile fuit, 
cauté prudenterque amplecti maluit, quàm verum 
ambitiosé scrutari. Artem quippe suam ita com- 
paratam esse credidit, ut non solum conjecture, 
verum etiam experientie, medendi rationes haud 
semper respondeant. Ilinc ut suam sive scien- 
tiam, sive felicitatem jactet, tantum abest, ut se 
officium szepe suum, minus quàm vellet explevisse, 
vehementer ei doleat. Altissimé in animo ejus 
insederat sapientissimum illud Aretzi preceptum, 
Éwvop.ipreiw T3|v Vrpelqv TT goo Tov, T$ QUO 10$ &pio Toy, 
eá tamen lege ut medicus simul meminerit, 
&yoUT» 0iü&ckaAo) eivou TT» zeipny.* — Quse cüm ita 





* De Morb. ac. lib. I. c, 2. lib. II. c. 10. 

sint, ex scriptoribus quos noverim, vix unum 
esse crediderim, qui ad docendos tum senes, tum 
juvenes, Heberdeno sit magis idoneus. Horum 
scilicet temeritati injicienda sunt frena, illis opus 
est solatio, quod de spe suá toties deciderint, aut 
ignari quid agendum esset, vim nature non in- 
firmaverint, et experimenta que nihil profectura 
essent, aut ad nocendum valere potuissent, con- 
sultó refugerint. Quamdiu medicine suus con- 
stabit honos, tamdiu Heberdeni fama, cum Hip- 
pocratis et Sydenhami nominibus conjuncta, pos- 
teris erit carissima. At doctrina ejus et inge- 
nium non tanti estimandz sunt, quanti pudor, in- 
corrupta fides, officiosa in homines benevolentia, 
et in Deo pié et sancté colendo constantia vel 
spectatissima. 

Mores hominum quos memoravi, nullá vitio- 
rum labe inquinatos quoties recordor, toties mihi 
in mentem venit, medicos plerosque omnes, qui 
patriá nostrá floruerint, ab importuná et immani 
exterorum quorundam impietate, penitus. esse 
vacuos. Quid de perdifficilibus quibusdam, per- 
que obscuris questionibus "Theologi, contenti- 
onis cupidiores quàm veritatis, ad arbitrium suum 
statuerint, parum nos sollicitos habet. At sum- 
mam erga D. O. M. reverentiam oportere cum 
humani generis amore conjungi, ex animo pro- 
fitemur. At Christiane Religionis pure et in- 
corrupte, qualis in vitá et sermone Auctoris sui 
elucet, cüm principia tum precepta ad promoven- 

dam et illustrandam virtutem composita esse, no- 
bis persuasum est. At in moribus, unà cum mul- 
tis et bonis qui a Platone olim fuerunt, kaAoka- 
j20ía» maximé expetendam esse confirmamus. At 
dum superstitiones aniles et inanem Dei timo- 
rem rejicimus atque aspernamur, segrotantibus 
si res tulerit, unà cum Hippocrate precipimus, 70 
eU yea Dou mpézrov, Kol 24qv eivou otyolóv. 

Haud me fugit obtrectatores quosdam hodieque 
posse reperiri, qui plebecule nos deridendos pro- 
pinare velint, et tum demum sibi, si Dis placet, 
pietatem  mirificé plaudant, cüm  decantatum 
istud maledictum ad aures nostras obganniant, 
«tres ubi Medici sunt, ibi fuerint duo Athei." 
Tantam vero rem ne negligenter agere videamur, 
religioni nobis est, pati gravissimam illam Coi 
senis sententiam, é memorià nostrá elabi, y zepi 
Ücd» elàqsig €» vóm cojíx épaAekérou* £v yàp moii 
&AAowi zÓÜeci, Kol €v cup.mrroO.aciv, eooiokerai Tà 
70AAd mgQ0s Üeav €vrip.cog keipsévy vj vrpiki), o 0€ Torpoi 
Ücoia! rt pokeycopikac w. 

Simonidem ferunt, quid et qualis esset Deus, 
rogatum, unam sibi diem, biduum, quatuor dies, 
deliberandi causà postulásse, et quaerenti Hieroni 
cur ita faceret, respondisse, ** quo diutius rem 
considero, tanto mihi res obscurior videtur." 
Nonne optandum est, ut de aliis quibusdam exili- 
bus et spinosis questionibus, eádem verecundiá, 
et iisdem pene verbis, ignorantiam nostram nos 
homunculi agnoscamus? Hec cur dicam, tantá 

medicorum frequentià stipatus, si quis roget, sciat 
is, velim me respicere ad concertationem, quz haud 
ita pridem exorta est, de anim: humane naturá, 
materià utique necne constet? Mentis suz im- 
petu ad depugnandum paratus, et a doctrinà haud 
mediocriter instructus, Chirurgus ait, "heologus 
negat. Utri igitur credere debetis? Magnam 
cause partem est, ubi in verborum controversià 
positáàm esse arbitror, siquidem alii aliter et ma- 
teriem et spiritum definiunt. Est etiam, ubi res 
ipse ab intelligentià et sensibus humanis longé 
semotz, non nisi umbras false scientie consectari 
nossinunt. Fatendum est tamen, per multa retro 
seecula, viros sapientes et bonos, in re quà de inter 
mortales nuperrime? agebatur, omnes et industriz 
et ingenii sui nervos intendisse. Me autem judice 
nimis intelligendo fecerunt, ut ipsi nihil intellige- 
rent, lectoresque quod nescirent plaudere solitos, 
monstrationibus istis suis, redderent, multó quàm 
antea fuissent, incertiores. Quibus igitur in de- 
liciis est, res quas caliginosà nocte presserit Deus, 
anxié ne dicam audacter rimari, auctor fuerim, ne 
oleum operamque perdant. Etenim argumenta 
ab utráque parte tantopere Jactata, nullis innitun- 
tur germane philosophie principiis—nullam ab 
Anatomiá foenerantur lucem—nullum quo se tue- 
antur testimonii pondus e sacris litteris eliciunt— 
nullo cum officiis hominum vinculo astringuntur, 
neque ut exitum ullum reperiant, qui disputatores 
animosé, et quidem acerbé inter se digladiantes 

conciliaturus sit, naturze humanz imbecilitas pati 
videtur. In alis sané artibus, ut se res habet, 
controyersi:& de quibus loquor miminé inter ea 
ponende sunt, qua ut Celso visum fuit, ** cüm ad 
Medicinam proprié non pertineant, tamen eam 
adjuvant excitando artificio ingenium." — His de 
causis, in medicos idem illud cadit, quod etiam 
theologos nunquam .non meminisse oportet—quze 
supra nos fuerint, nihil ad nos pertinere. 

Qualis. dum viveret, J/Zarrenus fuerit, vosmet 
ipsi probé cognitum habetis. Optimis ilie disci- 
plinis jam inde ab adolescentià imbutus, et diutur- 
nà et multiplici experientià instructus, eodem 
plané modo quo Radclivius, zqualium suorum 
consensu, primas tulit. Animo erat simplici, aper- 
to, erecto, ita ut nec magnatium in regum aulá 
volitantium minz, nec. rivalium invidorum susurri, 
nec blanditiz et illecebrz adulatorum, de sententiá 
eum suà unquam dimoverint. Hanc ad constan- 
tiam, accesserunt suavissima morum comitas, in 
naturis singulorum hominum dijudicandis egregia 
quadam sollertia, et rerum qua in vitá communi 
fiunt, prompta et perfecta cognitio. Fuit is qui- 
dem, si quis alius, ex eorum numero, qui nec meri- 
ta equalium suorum tardé et fastidiosé probant, 
neque artes infra se positas consultó przgravant. 
Fuit is, quem si quis admirari coepisset, continuó 
diligeret, atque etiam amaret. Fuit is, qui usu di- 
uturno peritus, et viribus suis quà decuit fretus, 
nullis unquam dictis phaleratis se venditaret, neque 


ullam scientiz sibi concessa, et aliis negate, speci- 
em prz seferret. Dolendumest, virum tot in locis, 
et per tot horas gravissimis negotiis implicatum, 
scripta quz ingenii ipsius solida et perpetua testi- 
monia essent, vix aut ne vix quidem ulla reliquisse. 
At vero testes vos mihi intelligentes et equos ha- 
beo, clarissimorum virorum exempla, ubicunque 
fando innotuerint, plurimum valere, et instar roris 
de coelo molliter stillantis quicquid circumsteterit, 
fovere et erigere. Quin de nostráà potissimum arte 
id verum est, vias curandorum morborum quas 
acumine suo et prospero eventu, quispiam con- 
secutus fuerit, tacité obscuréque in latius serpere, 
et minutatim gradatimque afferre nova, et Aeeit bdn 
utilia medicina subsidia. 

Sentio me in periculoso difficilique loco versari, 
cüm medicos qui vivi sint laudandos mihi pro- 
ponam. Sed nequis vestrüm auditores gravetur, 
me Daillaum seligisse, quem honoraté nominarem. 
Nonne ipsa mentio illius, magnos illos Anatomic 
interpretes, Gulielmum et Joannem Hunterum, - 
animis vestris, et pené dixeram oculis objicit? En 
discipulum tantis magistris haud indignum! 
Etenim quicquid in theoriá verum aut in praxi 
salutare est, id omne mente suá optimé institutá 
complexus est Bailleus. . Quem autem virum 
opibus bene partis abundantem, et meritó vigen- 
tem famà aspiciamus, eundem sera posteritas inter 
primarios fuisse viros, lubentissimé agnoscet. Pre- 
claré cum eo actum est, quód exteris perinde ac 

nostratibus diligentia ejus ac sagacitas innotuerint. 
Inde factum est, ut quicquid uspiam a medicis in 
Anatomiá aut Pathologià versatis, rarum et admi- 
rabile repertum esset, in Muszeum is suum trans- 
ferendum curaret. Hos ille thesauros tot e regio- 
nibus et tanto pretio conquisitos, unà cum pluri- 
mis ut italoquar apparatibus anatomicis, suá ip- 
sius solertiá factis, domi neutiquam inclusit. Ho- 
minibus hinc illinc concursantibus, et quz parum 
ipsi intelligant, plenàá manu plaudentibus, foris ad 
spectandum non proposuit. Suam autem cum 
vestrà omnium voluptate conjunctam esse maluit, 
eumque in finem, vivus quod aiunt, et videns ef- 
fecit, ut plurima illa eximia munificentize suze doc- 
trineque monumenta, in Collegio nostro colloca- 
rentur, tanquam adminicula quaedam utilitatis ves- 
tre, et dignitatis decora atque ornamenta. 

Si ** apex (quod aiunt) senectutis est auctoritas," 
carum vobis et magno cum plausu excipiendum, 
Smythiinomen.* Diu is quidem ad artem nostram, 
curas suas omnes, cogitationesque contulit. Mul- 
ta de multis rebus ad medicinam pertinentibus, 
acuté argutéque scripsit—multos per annos, in 
conspectu medicorum optimorum, vixit—multos, 
summo judicio et felicissimo exitu, morbos cura- 
vit—gratiosus apud magnates fuit, senatuque 





* See Dr. John Johnstone's reply to Dr. James Carmichael 
Smyth, ** On the discovery of the power of Mineral Acids, in 
the state of Gas, to destroy Contagion." 

jubente, amplissimis laborum suorum praemiis de- 
coratus est. At vero que de Smythio a me dicta 
sunt, sic a vobis intelligi velim, ut a sententiá, 
quam patris mei causà defendendam in me recepi, 
ne latum quidem unguem discessisse videar. Ita 
equidem erga Smythium, cüm ingeniosus sit, me 
gessi, ut nonnullum etiam de ingenii mei modulo, 
qualiscunque sit, judicium fieri arbitrarer. Uter 
nostrüm victoriam reportaverit, aliorum est diju- 
dicare. At confidentissimé prestare possum, ad 
controversiam me illam ita descendisse, ut refel- 
lere me sine pervicaciá, et refelli sine iracundiá 
cuperem. — Ámicus certé Smythius, Pater for- 
tasse meus amicior—sed in re, qus ad salutem 
vitasque hominum spectabat, longé longéque ami- 
cissima veritas esse debuit. Quamvis immortales 
perraró sunt amiciti&, hominibus tamen nihil 
humani a se alienum putantibus, semper in inte- 
gro est, inimicitias reddere mortales. Liceat igi- 
tur nobis de sene illo venerabili, bona omnia dicere 
et sperare, gaudeat istá quàm meritó consecutus 
est famá. Ventri ejus, ut cum Horatio loquar, 
bene sit, laterique et pedibus.  Otio cum dig- 
nitate perfruatur, ingravescente jam senectá, feli- 
cior fiat, amicisque carior, et placidá demum morte 
vitz satur quiescat. 

Dies me deficeret, si quantum Parentis mei roo 
p.kapirou, et monitis et preceptis debeam, pro 
eo, ut meruisset, recenserem. Venià interea vestrá, 
auditores, hoc sive pietatis mese sive judicii testi- 

monium afferam—plurimum ab arte et experientiá, 
et acumine in studiis medicine excolendis, eum 
profecisse, et in ganglionum usibus explicandis, 
fontes aperuisse abditos scientie. Quis autem 
zquus rerum zstimator negaverit, virum qui sum- 
niis laudibus esset a medicis, et vicinis, et exteris, 
jure optimo honestatus, aliquam potuisse apud vos, 
auditores, gratiam sibi comparare: si fortuná 
duce, famuláà doctrináà, comite ingenio, hác in 
urbe medicinam fecisset, et inter collegii nostri 
sodales, nomen suum professus esset. 

Cogitanti cuivis secum, quo in statu res nostre 
nunc site sint, fieri vix potest, quin l:xtitize et gra- 
tulationis amplissima seges, omni ex parte oboria- 
tur. Si Harveus, si Sydenhamus, si Freindus, 
et alii qui inter majores nostros principatum tene- 
bant, a mortuis excitarentur, spero fore, ut de suo 
ipsorum in nos studio et amore, exploratius quàm 
antea elatiusque sentirent, et. Jure optimo gloria- 
rentur, se potuisse, 


Kai reÜveijras Qóct xapiww mapéxeiw. 


Nimirum exulavit, aut in odium adducta est, 
lucri ista insatiabilis et turpissima cupiditas, de 
quà Greci Latinique scriptores sepe et szpius 
conquesti sunt. De temeritate et arrogantiá 
istorum homulorum, quos eediZopévous izrooug Hip- 
pocrates vocat, triumphos egit, hinc meditatio se- 
num et consuetudo, illinc juvenum ad politiorum 
humanitatem, et multiplices philosophiz discipli- 

nas, eruditio. Permagnus est, et perillustris alio- 
rum in Ánatomiá profectus. Aliis propositum et 
constitutum est, Chemise arcana penitus perscru- 
tari, et quá potissimüm ratione, communi medici- 
ne commodo inservire possint, plené et perfecte 
ediscere. Nulla interea ad contentionem laudis 
honestam incitamenta desunt. Nulla industrie ad- 
minicula—nulla, quas ingenio cüm radices altissi- 
mé defixerit, et uberrimos fructus in aspectum 
protulerit, debentur premia. Integrum est cuivis, 
quo velit modo, sua vel experimenta vel hypothe- 
ses cum lectoribus communicare. Quse inter ju- 
dices rerum maxime intelligentes nunc usitata 
sunt, ea ultro fatemur, quondam fuisse nova. In 
theoriis etiam quz aut subtilitatis aut eloquentiz 
blanditiis, animos legentium deliniunt, et errore 
multitudinis ad famam obrepunt, vera hic illic cum 
falsis, mista esse, haudquaquam nescimus. Ne illud 
quidem nos preterit, quá in re magni viri magnis 
ausis nonnunquam exciderint, ansam. eos aliis de- 
disse, plenius cognoscendi, quid sit sanum et sa- 
. Iutare. 

Atqui dignitatis nostre esse arbitramur, me- 
dendi vias que diu inveteraverint, multumque 
ponderis multorum consensu atque usu habue- 
rint, non nisi cauté et pedetentim relinquere. 
Quod autem Martialis in amico deligendo przce- 
pit, id in conjecturis ad examen revocandis, sequi 
nobis curze est. Novisiquid paratur, iterum ac 

sepius inspiciendum putamus, an possit fieri 
vetus. * 

Prelectiones quasde Anatomiá instituit Caldwal- 
lus,—de viscerum structurá morborumque signis, 
Mertonensibus meis semper honorandusGulstonus, 
—dehumanzfabrice musculis, Cronius,——quantum 
et commodi et famae arti nostre: attulerint, etiam 
tacente me, probé novistis. .At vel maximé nobis 
gloriari licet, quód novam preceptorum et obser- 
vationum seriem, ad omnes medicinse partes spec- 
tantium, Socii hujusce collegii, singulis mensibus, 
magnae et attentissime auditorum frequentiz, 
tradendam esse statuerint. Quas vero grates me- 
dicorum filius, doctrine et experientiz sus fruc- 
tus suá sponte hic loci in lucem proferentibus, 
posteri habebunt, et, ni omnia me fallunt, liben- 
tissime agent! 

Morborum genera omnia, et mortis niidile vig, 
in medicorum oculos, die noctuque incurrunt. 
Res igitur humanz, quàm sint fragiles et caducze, 
quotus quisque vestrüm est, qui non considerate. 
et serio animo contemplatus sit?  Quotus quis- 
que est, qui non inter lachrymas et suspiria, Lucre- 
tianum illud imo ex pectore protulerit? 


e... s. . medio de fonte leporum 
Surgit amari aliquid, quod in ipsis floribus angat. 


Lstto quidem animo, et majorum nostrorum et 





* 'Tu tantum inspice, qui novus paratur, 
An possit fieri vetus sodalis. 

quorundam zqualium virtutes, magná quá dece- 
bat laude recensuimus. Hoc tamen unum est, 
quod nos gravissimo dolore afficiat, nuperrime e 
nobis ereptos esse Mayonem et Winthropium. 
Nullos illi quód sciam prelo commiserunt libros. 
Sed moribus integerrimis uterque fuit, et acri in 
morbis tractandis judicio. Curandz autem insa- 
nie multum oper: dedit Mayo, optiméque et de 
arte nostrá filius ejus haud ita pridem meruit, 
siquidem opiniones quasdam patris sui de in- 
sanorum curatione salutares publici juris fecit, 
plurimisque et utilissimis observationibus illus- 
travit. 

Hec habui quz dicerem de Harvas consiliis, 
et aliorum, vel acerrimé vel presso pede, vestigia 
ejus sequentium meritis egregiis. ILquidem cüm 
ad hunc doctissimorum virorum coetum, orationem 
meam converto, monitoris munus ut suscipiam 
pudor me meus, et debita erga vos reverentia, 
minimé patiuntur. Liceat tamen mihi ex animo 
precari, et quidem spondere in perpetuum fore, ut 
conventus, qui ex Linacri et Harvsi institutis 
agitur, vobis posterisque vestris, bonum quiddam, 
felix, faustumque sit. 

/Egré tulit Marcus Cicero, * Oratoris laudem 
ab humili ductam, venisse ad summum, ut jam, 
quod Natura fert, in omnibus fere rebus senes- 
ceret, brevique tempore ad nihilum ventura 
videretur." At veró tale quidpiam ne in Medi- 
ciná fiat, vetant tot quas hic loci cernimus majo- 

rum nostrorum imagines—vetat clarissimorum 
hominum, quos audientibus vobis memoravi, re- 
cordatio jucundissima—vetant Harvzi, cujus ex 
sententiá hic solennis dies celebratur, auctoritas 
atque exemplum—-vetat szeculi quo vivimus studi- 
um in scientiis liberalibus excolendis, vehemens et 
perquam laudabile-—vetat summa inter omnes 
omnium ordinum et omnium ztatum cives dili- 
gentiz: nostre et constanti; expectatio—vetat 
honestissimus ille amor, quo in amicos, in con- 
juges, in liberos, atque adeo in ipsam patriam, 
optimus quisque incendi solet—vetant denique 
officii nostri rationes, et sacrosancta communis hu- 
manitatis jura. 


EX OFFICINA 3. B. NICHOLS, LONDINENSIS TYTOGRAPHI. 

